شەفەق نیوز/ دامەزراو (قیممە) ئەرا باوەتەیل ئاوارە عراقیەگان، ئمڕوو پەنجشەممە، خەوردار لە دەسگیرکردن ئاوارەیگ عراقی لەلایەن دەسەڵاتەگان دەنیمارک وەتوومەت کوشتن ئاوارەیگ لە خەڵک هەرێم کوردستان.
دامەزراوەگە لە بەیاننامەیگ ئمڕوو وت: پۆلیس دەنیمارک راگەیان کوشتن کەنجیگ کورد وەناو (ئەمین شۆڕش) و دویای ئەوە تۆیەتستن شناسنامەی بکوشەگە دیاری بکەن، و زانیاریەگانی لە بان ماڵپەڕەیل پەیوەندیە کۆمەڵایەتیەگان بڵاو کردن.
بەیاننامەگە وتیش؛ تاوانبارەگە عراقیە وەناو (عەلی کازم) لە خەڵک شار حلە لە پارێزگای بابلە،  خوەی داگە دەس پۆلیس دەنیمارک، و ئاشکرای تاوانەگەی کرد، و لێکۆڵینەوەگان وەگەردی هیمان وەردەوامن.
